Publication: Magyar Közlöny
Issue: MK-2007-63 (Year: 2007, Number: 63)
Era: 2004-2010
Section: ** A közalkalmazottak jogállásáról szóló 1992. évi XXXIII. törvény hatálya alá tartozó költségvetési szerv.
Paragraph Index: 615

8. számú függelék A Ktv. 22/A. §-ának (8) bekezdésében meghatározott feltételek alapján vagyonnyilatkozat-tételi kötelezettséggel járó munkakörök Az alapvető jogok és kötelességek pártatlan és elfogulatlan érvényesítése, valamint a közélet tisztaságának biztosítása és a korrupció megelőzése céljából az alábbiakban meghatározott köztisztviselők a Ktv.-ben meghatározott eljárási szabályok szerint vagyonnyilatkozatot tesznek, illetőleg számot adnak a megelőző vagyonnyilatkozatban foglaltakhoz képest bekövetkezett vagyongyarapodásukról és annak okáról: I. a főtisztviselő, II. a főosztályvezető, a főosztályvezető-helyettes, az osztályvezető, miniszteri főtanácsadó, miniszteri tanácsadó, valamint a politikai főtanácsadó, politikai tanácsadó, III. a közigazgatási hatósági ügyben döntésre jogosult, az SzMSz szerint kiadmányozási joggal rendelkező köztisztviselő, IV. a közbeszerzési eljárásban közreműködő, külön miniszteri utasításban meghatározott összetételű közbeszerzési bíráló bizottságban kijelölt és állandó tagként eljáró köztisztviselők, valamint a beszerző szervezeti egység kijelölt köztisztviselői, V. a költségvetési és egyéb pénzeszközökkel, az állami és önkormányzati vagyonnal való gazdálkodás tekintetében döntési jogosultsággal rendelkező, illetőleg a pénzeszközök felhasználására (a vonatkozó kormányrendelet alapján érvényesítésre, ellenjegyzésre, utalványozásra), valamint a gazdálkodás ellenőrzésére jogosult munkaköröket betöltő köztisztviselők, VI. az I-V. pont hatálya alá nem tartozó, de egyes jogszabályok szerint nemzetbiztonsági ellenőrzésre kötelezett köztisztviselő. 2007/63. szám

Source: https://magyarkozlony.hu/hivatalos-lapok/1330e90a3dc049f3c839c496f1fa1253d39f75ba/dokumentumok/cfb7404ce61818cdad5ec2934f76ce18c80e0745/letoltes